KBC-9 को क्या मिल गई पहली करोड़पति? दो बच्ची की है मां
Updated Sep 29, 2017 | 15:31 IST | टाइम्स नाउ डिजिटल
अनामिका 7 करोड़ के सवाल तक पहुंच गई थीं। लेकिन उन्होंने ज्यादा रिस्क न लेते हुए क्विट कर दिया। खबरों के मुताबिक वह जीती गई इस धनराशि का इस्तेमाल अपने एनजीओ के काम को आगे बढ़ाने के लिए करेंगी।
जमशेदपुर की अनामिका मजूमदार ने एक करोड़ रुपए की धनराशी जीत ली है। | तस्वीर साभार: Facebook
मुंबई: केबीसी सीजन-9 को उसका पहला करोड़पति मिल गया है। रिपोर्ट्स के मुताबिक जमशेदपुर की अनामिका मजूमदार ने एक करोड़ रुपए की धनराशी जीत ली है। इस एपिसोड की शूटिंग मुंबई स्थित गोरेगांव फिल्मसिटी में हुई थी। अनामिका पेशे से सोशल वर्कर हैं और दो बच्चों की मां हैं।
7 करोड़ के सवाल में किया क्विट
मीडिया रिपोर्ट्स के मुताबिक अनामिका 7 करोड़ के सवाल तक पहुंच गई थीं। लेकिन उन्होंने ज्यादा रिस्क न लेते हुए क्विट कर दिया। शो को एयर हुए एक महीना हो गया है लेकिन कोई भी कंटेस्टेंट एक करोड़ रुपए की धनराशी नहीं जीत सका। यदि अनामिका की बात करें तो वह दो बच्चों की मां हैं। वह फेथ इन इंडिया के नाम से एक एनजीओ चलाती है।
खबरों के मुताबिक वह जीती गई इस धनराशि का इस्तेमाल अपने एनजीओ के काम को आगे बढ़ाने के लिए करेंगी। इस राशि के जरिए वह झारखंड के गांव इलाकों में जाकर काम करेगी।
पीवी सिंधू भी बनी शो का हिस्सा
एनामिका के अलावा बैडमिंटन चैंपियन पी.वी सिंधु के सेगमेंट की शूटिंग भी हाल ही में पूरी हुई है। अमिताभ बच्चन ने खुद ट्वीट कर इस एपिसोड की जानकारी दी थी।
सिंधु ने अमिताभ को एक रैकेट भी गिफ्ट किया और हैदराबादी बिरयानी भी खिलाई। गौरतलब है कि इस सीजन में एनामिका से पहले हरियाण के लेक्चेरर वीरेश ने 50 लाख रुपए जीते थे। वीरेश भी एक करोड़ के सवाल तक पहुंच गए थे, मगर उन्होंने रिस्क न लेते हुए क्विट कर दिया था।
KBC-9 को क्या मिल गई पहली करोड़पति? दो बच्ची की है मां Description: अनामिका 7 करोड़ के सवाल तक पहुंच गई थीं। लेकिन उन्होंने ज्यादा रिस्क न लेते हुए क्विट कर दिया। खबरों के मुताबिक वह जीती गई इस धनराशि का इस्तेमाल अपने एनजीओ के काम को आगे बढ़ाने के लिए करेंगी। Times Now